**TÁJÉKOZTATÓ**

**a Fejér Vármegyei Katasztrófavédelmi Igazgatóság belső visszaélés-bejelentési rendszer működtetéséről**

*(A Tartalom részen belül a CTRL+kattintást követően a kívánt rész jelenik meg:)*

Tartalom

[1. Mi szabályozza a belső visszaélés-bejelentő rendszert? 1](#_Toc176180371)

[2. Mit lehet bejelenteni a belső visszaélés-bejelentési rendszerben? 1](#_Toc176180372)

[3. A Panasz tv. alkalmazásában: 1](#_Toc176180373)

[4. Ki nyújthat be bejelentést a belső visszaélés-bejelentési rendszerbe? 1](#_Toc176180374)

[5. Hogyan nyújthatom be a visszaélés-bejelentést? 2](#_Toc176180375)

[6. Hogyan vizsgálják ki a bejelentésemet? 3](#_Toc176180376)

[7. Lehetséges, hogy mellőzik a bejelentés kivizsgálását? 3](#_Toc176180377)

[8. Kapok tájékoztatást a kivizsgálás eredményéről? 3](#_Toc176180378)

[9. Mi történik, ha a kivizsgálás megállapította, hogy megalapozott a bejelentésem? 3](#_Toc176180379)

[10. Hová lehet fellebbezni, ha nem értek egyet a kivizsgálás eredményével? 4](#_Toc176180380)

[11. Érhet-e hátrány a bejelentésem miatt? 4](#_Toc176180381)

# **1. Mi szabályozza a belső visszaélés-bejelentő rendszert?**

A Fejér Vármegyei Katasztrófavédelmi Igazgatóság (a továbbiakban: Fejér VMKI) a visszaélés-bejelentéseket **a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény** (Panasz tv.) alapján intézi.

# **2. Mit lehet bejelenteni a belső visszaélés-bejelentési rendszerben?**

A belső visszaélés-bejelentési rendszer keretében jogellenes vagy jogellenesnek feltételezett cselekményre vagy mulasztásra, vagy egyéb visszaélésre vonatkozó információt lehet bejelenteni.

# **3. Kire vonatkozik a belső visszaélés-bejelentés?**

A Panasztv. alkalmazásában:

**foglalkoztatásra irányuló jogviszony:** minden olyan jogviszony, amelyben a foglalkoztatott a foglalkoztató részére és annak irányítása alatt ellenérték fejében tevékenységet végez.

**foglalkoztató:** aki természetes személyt foglalkoztatásra irányuló jogviszony keretében foglalkoztat. A továbbiakban: Fejér VMKI.

**foglalkoztatott:** az a természetes személy, aki a foglalkoztató számára és annak irányítása alatt foglalkoztatásra irányuló jogviszony keretében, ellenérték fejében tevékenységet végez.

# **4. Ki nyújthat be bejelentést a belső visszaélés-bejelentési rendszerbe?**

* a foglalkoztató által foglalkoztatott,
* az a foglalkoztatott, akinek a foglalkoztatóval fennálló foglalkoztatásra irányuló jogviszonya megszűnt,
* a foglalkoztató foglalkoztatásra irányuló jogviszonyt létesíteni kívánó olyan személy, aki esetében e jogviszony létesítésére vonatkozó eljárás megkezdődött,
* az egyéni vállalkozó, az egyéni cég, ha a foglalkoztatóval szerződéses kapcsolatban áll,
* a foglalkoztatóval szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy,
* a foglalkoztatónál tevékenységet végző gyakornok és önkéntes,
* a foglalkoztatóval jogviszonyt vagy szerződéses kapcsolatot létesíteni kívánó olyan személy, aki esetében e jogviszony vagy szerződéses kapcsolat létesítésére vonatkozó eljárás megkezdődött, és
* az a személy, akinek a jogviszonya vagy szerződéses kapcsolata a foglalkoztatóval megszűnt.

# **5. Hogyan nyújtható be a visszaélés-bejelentést?**

A visszaélés bejelentés szóban vagy írásban is megtehető.

**Szóbeli bejelentést** személyesen lehet tenni:

**Fejér VMKI Ügyfélszolgálati Iroda: 8000 Székesfehérvár, Szent Flórián krt. 2. szám alatt**

Ügyfélfogadási idő: **szerda: 8-12 óra között a 105. irodában**

|  |  |
| --- | --- |
| **Ügyfélszolgálati vezető:** | dr. Takács Renáta tű. őrnagy mb. hivatalvezető |

Telefon: **(+36)-22/512-150 (nem rögzített telefonvonal)**

A bejelentőt tájékoztatjuk a visszaélés-bejelentési rendszerről, az eljárásrendről, a rosszhiszemű bejelentés következményeiről, személyes adatai védelméről.

A szóban (személyes megjelenés) előadott visszaélés-bejelentést írásba foglaljuk, annak ellenőrzésére, helyesbítésére, aláírással történő elfogadására lehetőséget adva a bejelentő számára másodpéldányban átadjuk.

**Írásbeli bejelentését** megküldheti az alábbi elérhetőségekre:

e-mail: [fejer.visszaeles@katved.gov.hu](mailto:fejer.visszaeles@katved.gov.hu)

postai úton: **Fejér Vármegyei Katasztrófavédelmi Igazgatóság  
8050 Székesfehérvár, Pf. 947.**

Hivatali Kapun: FMKI

Írásban tett bejelentés esetén az eredményes vizsgálat érdekében kérjük az alábbi adatok megadását:

* a nevét,
* a munkakörét (volt munkakörét vagy pályázott munkakörét),
* a szerződéses jogviszonyával kapcsolatos minden olyan információt, amely alapján a szerződéses jogviszony igazolható (szerződéses felek esetén),
* az elérhetőség (e-mail cím, telefonszám),
* a visszaélés vagy mulasztás minél részletesebb, pontosabb leírását.

# **6. Hogyan vizsgálják ki a bejelentésemet?**

A Fejér VMKI a belső visszaélés-bejelentési rendszerben tett írásbeli bejelentés kézhezvételétől számított 7 napon belül a bejelentés megtételéről értesítést küld a bejelentő számára.

A bejelentésben foglaltakat a körülmények által lehetővé tett legrövidebb időn belül, de legfeljebb a bejelentés beérkezésétől számított harminc napon belül kivizsgálja. A határidő különösen indokolt esetben legfeljebb 3 hónapra - a bejelentő egyidejű tájékoztatása mellett - meghosszabbítható.

A bejelentés kivizsgálása során a Fejér VMKI kapcsolatot tart a bejelentővel, ennek keretében a bejelentés kiegészítésére, pontosítására, a tényállás tisztázására, valamint további információk rendelkezésre bocsátására hívhatja fel a bejelentőt.

A Fejér VMKI a bejelentés kivizsgálásáról vagy annak mellőzéséről, a mellőzés indokáról, a bejelentés kivizsgálásának eredményéről, a megtett intézkedésről a bejelentőt írásban tájékoztatja.

# **7. Lehetséges, hogy mellőzik a bejelentés kivizsgálását?**

A Fejér VMKI mellőzheti a bejelentés kivizsgálását, ha:

* a bejelentést azonosíthatatlan bejelentő tette meg,
* a bejelentést nem az erre jogosult személy tette meg,
* a bejelentés ugyanazon bejelentő által tett ismételt, a korábbi bejelentéssel azonos tartalmú bejelentés, illetve
* a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.

# **8. Kapok tájékoztatást a kivizsgálás eredményéről?**

A vizsgálat befejezésekor, bejelentés kivizsgálásának eredményéről, a megtett vagy tervezett intézkedésről vagy a kivizsgálás mellőzéséről, a mellőzés indokának megjelölésével írásban tájékoztatjuk a bejelentőt.

Nem foglaljuk írásba a tájékoztatást, amennyiben a bejelentés elintézéséről a bejelentőt szóban, telefonon tájékoztattuk, aki a tájékoztatást tudomásul vette.

# **9. Mi történik, ha a kivizsgálás megállapította, hogy megalapozott a bejelentésem?**

Ha a bejelentés alaposnak bizonyult (megalapozott), intézkedünk:

* + a jogszerű vagy a közérdeknek megfelelő állapot helyreállítása, illetve az egyébként szükséges intézkedések megtétele érdekében,
  + a feltárt hibák okainak megszüntetése,
  + az okozott sérelem, visszaélés orvoslása iránt,
  + indokolt esetben a felelősségre vonás kezdeményezésére,
  + ha büntetőeljárás kezdeményezése indokolt, a feljelentés megtételére.

# **10. Hová lehet fellebbezni, ha nem értek egyet a kivizsgálás eredményével?**

A Panasz tv. alapján folytatott eljárásban nincs lehetőség fellebbezésre.

A Fejér VMKI felügyeleti szerve: BM Országos Katasztrófavédelmi Főigazgatóság

**Ügyfélszolgálat elérhetőségei:**

Telefonszám: **(+36)-1/469-4347, (+36)-20/820-0089 (nem rögzített telefonvonal)**

E-mail cím: [okf.ugyfelszolgalat@katved.gov.hu](mailto:okf.ugyfelszolgalat@katved.gov.hu)

Postai cím: **BM Országos Katasztrófavédelmi Főigazgatóság  
1903 Budapest, Pf.: 314**

Személyes ügyfélfogadás helye:

**1149 Budapest, Mogyoródi út 43. 446. iroda,**

**kedd: 8-12:00**

**Alapvető Jogok Biztosának Hivatala**

**levélcím:** Alapvető Jogok Biztosának Hivatala

1387 Budapest Pf. 40.

**telefon:** (06-1-) 475-7100

**fax:** (06-1-) 269-1615

**Helye:** Budapest V. ker. Nádor utca 22.

# **11. Érhet-e hátrány a bejelentésem miatt?**

Senkit sem érhet hátrány a bejelentése miatt. A bejelentő adatait bizalmasan kezeljük, egyértelmű hozzájárulása nélkül nem hozzuk nyilvánosságra.

Ha nyilvánvalóvá vált, hogy a bejelentő rosszhiszeműen járt el, és ezzel bűncselekményt vagy szabálysértést követett el, másnak kárt vagy egyéb jogsérelmet okozott, adatai az eljárás kezdeményezésére, illetőleg lefolytatására jogosult szerv vagy személy részére átadhatóak.

*További információ: Adatkezelési Tájékoztató*